Općina Sveti Križ Začretje
Općinska knjižnica i čitaonica
Trg hrvatske kraljice Jelene 2
49223 Sveti Križ Začretje
OIB:422756844

KLASA : 400-01/22-01/1
URBROJ: 2197-54-22-2

	Temeljem članka 36. i 45. Zakona o proračunu (Narodne novine broj 144/21), vršitelj dužnosti ravnatelja Općinske knjižnice i čitaonice Sveti Križ Začretje dostavlja:

OBRAZLOŽENJE I. IZMJENE FINANCIJSKOG PLANA
OPĆINSKE KNJIŽNICE I ČITAONICE ZA 2022. GODINU

Sažetak djelokruga rada Općinske knjižnice i čitaonice

	Općinska knjižnica i čitaonica nalazi se na Trgu hrvatske kraljice Jelene i dijeli zgradu zajedno s AMG Studiom d.o.o. i udrugama s područja Općine Sveti Križ Začretje. Troškove grijanja prostorija koje koriste udruge podmiruju se s pozicije troškova utrošenog plina za knjižnicu. 
	Rad Općinske knjižnice i čitaonice organiziran je u jutarnjoj i poslijepodnevnoj smjeni, u petodnevnom radnom tjednu, sa slobodnim subotama. Osim Odjela za odrasle sastavni dio knjižnice je i uređeni Dječji odjel.
	Osnovna djelatnost knjižnice je posudba knjiga, a osim toga knjižnica organizira brojne književne susrete, izložbe, koncerte, sudjeluje u nacionalnim kvizovima i sl.
Financijskim planom sredstva su planirana za provođenje programa 1006: knjižnična djelatnost, Aktivnost A100013: Djelatnost Općinske knjižnice i čitaonice.
Redovna djelatnost Knjižnice, a i dio troškova nabave knjiga, financirati će se iz sredstava Proračuna Općine Sveti Križ Začretje, dok će se nabava knjižne građe i informatičke opreme financirati iz sredstava Ministarstva kulture i Krapinsko-zagorske županije. 
Koncept rada Knjižnice uklapa se u Strategiju dugoročnog razvoja kako  Općine Sveti Križ Začretje, tako i Krapinsko-zagorske županije.

Obrazloženje općeg dijela izmjena i dopuna financijskog plana

Ukupni prihodi Općinske knjižnice i čitaonice za 2022. godinu su izmjenama financijskog plana planirani u iznosu od 334.400,00 kuna, od toga 334.400,00 kuna prihoda poslovanja i 0 kuna prihoda od prodaje nefinancijske imovine. 
Ukupni rashodi Općinske knjižnice i čitaonice za 2022. godinu su izmjenama financijskog plana planirani u iznosu od 334.400,00 kuna, od toga 275.400,00 kuna rashoda poslovanja i 59.000,00 kuna rashoda za nabavu nefinancijske imovine.
U 2022. godini planirani prihodi Knjižnice najvećim dijelom, odnosno 91,03 % ukupnih prihoda ostvarit će se ioz nadležnog proračuna za financiranje redovne djelatnosti (račun prihoda 671) u iznosu od 304.400,00 kuna. Ostatak planiranih prihoda, odnosno 8,97% ukupnih prihoda, ostvarit će se iz pomoći iz nenadležnog proračuna (državni i županijski, račun prihoda 636) u iznosu od 29.000,00 kuna.
Rashodi uključuju rashode za zaposlene, materijalne rashode, financijske rashode i rashode za nabavu nefinancijske imovine. Ukupni rashodi za 2022. godinu su izmjenama i dopunama financijskog plana planirani u iznosu od 334.400,00 kuna. Rashodi za zaposlene su planirani u 2022. godini u iznosu od 179.000,00 kuna, a odnose se na plaće, doprinose za plaću i ostale rashode za zaposlene. U Knjižnici je zaposlen v.d. ravnatelja na puno radno vrijeme i jedan knjižničar na pola radnog vremena. Materijalni rashodi su planirani u 2022. godini u iznosu od 93.900,00 kuna. Materijalni rashodi uključuju naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. Financijski rashodi su u 2022. godini planirani u iznosu od 2.500,00 kuna. Rashodi za nabavu nefinancijske imovine u 2022. godini planirani su u iznosu od 59.000,00 kuna  namijenjeni za nabavu knjiga.

Obrazloženje posebnog dijela izmjena financijskog plana

U 2022. godini prihodi iz nadležnog proračuna za financiranje redovne djelatnosti u iznosu od 304.400,00 kuna su planirani iz izvora financiranja 1 Opći prihodi i primici. Nadalje, prihodi iz nenadležnih proračuna u 2022. godini u iznosu od 29.000,00 kuna planirani su iz izvora financiranja 5 Pomoći. Ostali nespomenuti prihodi (članarina knjižnici) u 2022. godini u iznosu od 1.000,00 kuna planirani su iz izvora 3 Vlastiti prihodi.

Općinska knjižnica i čitaonica Sveti Križ Začretje se u proračunu Općine Sveti Križ Začretje vodi u Razdjelu: 004 Kultura i sport, Glava: 01 Općinska knjižnica i čitaonica, Program: 1006 Knjižnična djelatnost. Aktivnost Knjižnice uključena u proračun je A100013 Djelatnost Općinske knjižnice i čitaonice, a sastoji se od rashoda za zaposlene, materijalnih rashoda, financijskih rashoda i rashoda za nabavu nefinancijske imovine.

Rashodi za zaposlene u 2022. godini izvorno su bili planirani u iznosu od 236.000,00 kuna, a izmjenama financijskog plana smanjeni su na 179.000,00 kuna iz razloga što su djelatnici knjižnice bili na dužem bolovanje pa su ostvarivali pravo na naknadu plaće na teret HZZO-a. Rashodi za zaposlene planirani su iz izvora financiranja 1 Opći prihodi i primici.

Materijalni rashodi u 2022. godini izvorno su planirani u iznosu od 93.500,00 kuna, a izmjenama financijskog plana su povećani za 400,00 kuna na iznos od 93.900,00 kuna. U nastavku se daju obrazloženja po pojedinim kontima koja se odnose na materijalne rashode, kako slijedi: 
3211 - 	Službena putovanja povećana su za 3.700,00 kuna tako da su sada planirana u iznosu od 6.700,00 kuna. Povećanje je uslijedilo zbog velikog povećanja troškova goriva.
3213 -	Stručno usavršavanje zaposlenika smanjeno je za 2.000,00 kuna jer zbog dužeg bolovanja zaposlenika stručno usavršavanje nije bilo moguće izvršiti u planiranom iznosu.
32321-	Usluge tekućeg održavanja prostora knjižnice smanjene su za 1.500,00 kuna iz razloga što nije bilo potrebno izvoditi nikakve popravke u prostoru Knjižnice.
32923-	Premije osiguranja zaposlenih povećane su za 100,00 kuna zbog poskupljenja kod ugovaranja nove police osiguranja.
32999-	Ostali nespomenuti rashodi poslovanja povećani su za 100,00 kuna.
Materijalni rashodi su planirani iz izvora financiranja 1 Opći prihodi i primici u iznosu od 93.500,00 kuna.

Financijski rashodi  2022. godini izvorno su planirani u iznosu od 2.500,00 kuna i ne mijenjaju se ovom izmjenom financijskog plana, a planirani su iz izvora financiranja 1 Opći prihodi i primici u iznosu od 1.500,00 kuna i 3 Vlastiti prihodi u iznosu od 1.000,00 kuna. 

Rashodi za nabavu nefinancijske imovine u 2022. godini izvorno su planirani u iznosu od 66.000,00 kuna te se ovom izmjenom financijskog plana smanjuju za 7.000,00 kuna na iznos od 59.000,00 kuna. Smanjenje se odnosi na nabavu računala i računalne opreme te na nabavu uredskog namještaja jer nije bilo potrebe za nabavljanjem istoga. Za nabavu knjiga je planirano 59.000,00 kuna i ta stavka ostaje nepromijenjena.
Rashodi za nabavu nefinancijske imovine planirani su iz izvora financiranja 1 Opći prihodi i primici u iznosu od 30.000,00 kuna i 5 Pomoći u iznosu od 29.000,00 kuna.

U Svetom Križu Začretju, 05. prosinca 2022. godine.
																	            v.d. RAVNATELJA 
							OPĆINSKE KNJIŽNICE I ČITAONICE
							           F r a nj o   K u č k o